text: El PP de Vilafranca presenta quatre al·legacions sobre l'Ordenança Municipal del Paisatge Urbà - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports
  La primera és que certes prohibicions com deixar objectes abandonats a la via pública o col·locar elements que obstrueixin el funcionament dels elements urbanístics (bancs, papereres o senyals informatives) no quedin sense efecte per una autorització municipal expressa. Segons asseguraven el cap de llista del partit, Miquel Tarrada, i l'advocat i exregidor Josep Ramon"no es pot redactar una normativa que eviti la responsabilitat civil. Es deu tractar d'un error". A més, demanen que en els casos que l'autorització sigui necessària, que aquesta estigui reglada, com ara per a col·locar altaveus o equips musicals a les terrasses, per tal d'evitar que es converteixi en una "concessió graciosa" de l'Ajuntament.
  En segon lloc, sol·liciten que no es prioritzi la ubicació de les terrasses en un dels costats del carrer, ja que "perjudica els establiments que estiguin ubicats a l'altra banda". En la tercera al·legació, demanen que hi hagi un canvi en l'ordenança sobre els parasols de diferents llocs representatius del municipi han de tenir un disseny, material i color que harmonitzi amb la resta de terrasses i l'entorn on s'emplaça perquè"el concepte harmonitzar-se és molt inconcret i dependrà de cada persona que l'avaluï".
  Finalment, sol·liciten que no es prohibeixi la publicitat en les terrasses perquè "és un mètode per a aconseguir finançar-les", però sí que es regulin les dimensions i l'emplaçament.